b"\n_START_ARTICLE_\nGenisteinas\n_START_SECTION_\nAntioksidantas\n_START_PARAGRAPH_\nGenisteinas veikia kaip ir daugelis izoflavon\xc5\xb3\xc2\xa0\xe2\x80\x93 atlieka l\xc4\x85stel\xc4\x97je antioksidanto vaidmen\xc4\xaf, slopina agresyvi\xc5\xb3 laisv\xc5\xb3j\xc5\xb3 radikal\xc5\xb3 pa\xc5\xbeeid\xc5\xbeiam\xc4\x85j\xc4\xaf veikim\xc4\x85 \xc4\xafvairiuose audiniuose.\n_START_SECTION_\nAntihelmintikas\n_START_PARAGRAPH_\nFlemingia vestita \xc5\xa1akn\xc5\xb3 \xc5\xbeiev\xc4\x97s ekstraktas yra tradicinis antihelmintinis Khasi genties Indijoje preparatas. Tiriant jo anthelmintin\xc4\xaf veikim\xc4\x85 genisteinas buvo pripa\xc5\xbeintas pagrindiniu izoflavonu, atsakingu u\xc5\xbe kirm\xc4\x97li\xc5\xb3 i\xc5\xa1varymo efekt\xc4\x85. Parodytas genisteino efektyvumas prie\xc5\xa1 \xc5\xbearnyno parazitus, tokius kaip pauk\xc5\xa1\xc4\x8di\xc5\xb3 kaspinuotis Raillietina echinobothrida, kiaulienos trematoda Fasciolopsis buski, ir avims itin kenksming\xc4\x85 kepenin\xc4\x99 siurbik\xc4\x99 Fasciola hepatica. Antihelmintinis aktyvumas pasirei\xc5\xa1kia per glikoliz\xc4\x97s ir glikogenoliz\xc4\x97s inhibicij\xc4\x85 ir kalcio jon\xc5\xb3 (Ca\xc2\xb2\xe2\x81\xba) homeostaz\xc4\x97s ir NO veikimo pa\xc5\xbeeidim\xc4\x85 parazituose. Tiriant genisteino poveik\xc4\xaf \xc5\xbemogaus echinokokams lapiniam kaspinuo\xc4\x8diui ir \xc5\xa1uniniam kaspinuo\xc4\x8diui buvo nustatyta, kad genisteinas bei jo dariniai Rm6423 and Rm6426 yra veiksmingi cestocidai.\n_START_SECTION_\nAteroskleroz\xc4\x97\n_START_PARAGRAPH_\nGenisteinas saugo nuo pro-u\xc5\xbedegiminio faktoriaus bei kapiliar\xc5\xb3 endotelinio barjero disfunkcijos ir u\xc5\xbetikrina leukocit\xc5\xb3 bei endotelio s\xc4\x85veikavim\xc4\x85, moduliuodamas kapiliarin\xc4\xaf u\xc5\xbedegim\xc4\x85\xc2\xa0\xe2\x80\x93 pagrindin\xc4\xaf ateroskleroz\xc4\x97s vystymosi faktori\xc5\xb3 .\n_START_SECTION_\nV\xc4\x97\xc5\xbeys ir genisteinas\n_START_PARAGRAPH_\nGenisteinas, kaip ir daugelis izoflavon\xc5\xb3, pasi\xc5\xbeymi antiangiogeniniu efektu (blokuoja nauj\xc5\xb3 kapiliar\xc5\xb3 susidarym\xc4\x85), gali blokuoti nevaldom\xc4\x85 l\xc4\x85steli\xc5\xb3 dalijim\xc4\x85si (siejama su v\xc4\x97\xc5\xbeiu) ir l\xc4\x85steli\xc5\xb3 i\xc5\xa1gyvenamum\xc4\x85 (augimo faktorius). Daugelis studij\xc5\xb3 parod\xc4\x97, kad genisteinas stabdo prostatos, gimdos kaklelio, smegen\xc5\xb3, kr\xc5\xabties, ir stor\xc5\xb3j\xc5\xb3 \xc5\xbearn\xc5\xb3 v\xc4\x97\xc5\xbeio vystym\xc4\x85si. Keletas tyrim\xc5\xb3 parod\xc4\x97, kad genisteinas padidina proliferacijos (l\xc4\x85steli\xc5\xb3 dalijimosi) greit\xc4\xaf estrogen-priklausomose kr\xc5\xabties v\xc4\x97\xc5\xbeio l\xc4\x85stel\xc4\x97se, jei vartojamas atskirai nuo estrogeno cheminio antagonisto. Parodyta, kad genisteinas l\xc4\x85steles daro jautresn\xc4\x97mis radioterapijai; nors fitoestrogen\xc5\xb3 vartojimo laikas irgi svarbus._NEWLINE_Nustatyta, kad genisteinas gali b\xc5\xabti naudingas gydant leukemij\xc4\x85 ir kad vartojamas su cheminiais preparatais pagerina j\xc5\xb3 efektyvum\xc4\x85._NEWLINE_Genisteino pagrindinis vaidmuo yra tirozino kinazi\xc5\xb3 inhibicija. Tirozino kinaz\xc4\x97s yra ma\xc5\xbeiau \xc4\xafvairios, nei j\xc5\xb3 analogai su ser/thr dalimis, bet u\xc5\xbetat dalyvauja beveik visose l\xc4\x85stel\xc4\x97s augimo ir proliferacijos signal\xc5\xb3 kaskadose. DNR topoizomerazi\xc5\xb3 II inhibicija taip pat svarbi genisteino citotoksi\xc5\xa1kume. Genisteinas buvo panaudotas kaip pre B-l\xc4\x85steli\xc5\xb3 susijungimo su antik\xc5\xabnais taikinys. \xc5\xa0i s\xc4\x97kminga studija su pel\xc4\x97mis suteikia vil\xc4\x8di\xc5\xb3 ateities chemoterapijai.\n_START_SECTION_\nEfektai patinuose\n_START_PARAGRAPH_\nIzoflavonai gali veikti kaip estrogenai, stimuliuojantys vystym\xc4\x85si ir moteri\xc5\xa1k\xc5\xb3 po\xc5\xbeymi\xc5\xb3 i\xc5\xa1silaikym\xc4\x85, arba jie gali blokuoti jungini\xc5\xb3, gimining\xc5\xb3 estrogenams, veikim\xc4\x85. Tyrimai in vitro parod\xc4\x97, kad genisteinas indukuoja apoptoz\xc4\x99 s\xc4\x97klid\xc4\x97se, ir gali b\xc5\xabti vyri\xc5\xa1kojo nevaisingumo prie\xc5\xbeastimi; pastaroji studija parod\xc4\x97, kad izoflavonai neturi \xe2\x80\x9ejokio efekto endokrininiams matavimams, s\xc4\x97klid\xc5\xbei\xc5\xb3 apim\xc4\x8diai bei spermos parametrams per steb\xc4\x97t\xc4\x85 period\xc4\x85\xe2\x80\x9c sveikiems patinams, kasdien du m\xc4\x97nesius su maistu gavusiems izoflavono.\n_START_SECTION_\nMolekulin\xc4\x97 funkcija\n_START_PARAGRAPH_\nGenisteinas atlieka l\xc4\x85stel\xc4\x97je daugel\xc4\xaf funkcij\xc5\xb3. Viena svarbiausi\xc5\xb3\xc2\xa0\xe2\x80\x93 \xc4\xafvairi\xc5\xb3 tirozino kinazi\xc5\xb3 inhibicija. Genisteinas taip pat yra \xc5\xbeinduoli\xc5\xb3 heksoz\xc4\x97s transporterio GLUT1 ir \xc4\xafvairi\xc5\xb3 lygi\xc5\xb3j\xc5\xb3 raumen\xc5\xb3 susitraukim\xc5\xb3 stimuliatorius. Genisteinas gali susiri\xc5\xa1ti su CFTR kanalais, pad\xc4\x97damas j\xc5\xb3 atsidarymui ma\xc5\xbeomis koncentracijomis ir prie\xc5\xa1ingai\xc2\xa0\xe2\x80\x93 didel\xc4\x97mis.\n_START_SECTION_\nGlikozidai\n_START_PARAGRAPH_\nGenisteinas yra genisteino 7-O-beta-D-glikozidas.\n_START_SECTION_\nAcetilinti junginiai\n_START_PARAGRAPH_\nVaiteonas yra 6-izopentenilgenisteinas (6-prenil-5,7,4'-trihidroksiizoflavonas)."